google/wiki40b huggingface dataset:
Rádio KIKS

Rádio KIKS je od 90. rokov regionálne rádio so sídlom v Košiciach.

Súčasnosť

Rádio KIKS opäť spustilo svoje vysielanie 30. marca 2019 prostredníctvom internetu a je zamerané na hity, ktoré sa hrávali v rokoch 1980-2005 a po dlhých rokoch opäť oslovilo „starých“ poslucháčov, ale i mladšiu generáciu. Zmenil sa spôsob vysielania a aktuálne šíri signál ako internetový stream do celého sveta. Poslucháčov sa snaží osloviť nielen prostredníctvom vysielania, ale aj sociálnych sietí. Interakcia a spojenie s poslucháčmi je základný pilier živého vysielania rádia KIKS. Kým v minulosti to boli iba telefonáty a klasická listová pošta, dnes sú možnosti ďaleko väčšie.
Úd (hudobný nástroj)

Úd (arab. عود úd, mn. č. أعواد a’wád ) je tradičný arabský strunový nástroj s hlbokou hruškovitou ozvučnou skriňou, krátkym krkom a bezpražcovým hmatníkom. Hlava je od krku charakteristicky odychýlená o 45 – 90°. Úd je priamym predchodcom európskej lutny, ktorá sa odlišuje prítomnosťou pražcov na hmatníku.

Názov

V závislosti od systému transkripcie arabčiny, názov nástroja sa môže uvádzať aj ako ud, ʻud, oud, zriedkavo tiež út. Vo verzii s určitým členom al-úd alebo elaúd. V iných krajinách, kde sa nástroj používa, je to turecky ud alebo ut, grécky ούτι (úti), arménsky ուդ (ud, ut). V perzštine sa používa názov barbat (بربط), v somálčine kaban.
S expanziou umajjovského kalifátu v Andalúzii sa v 8. storočí úd dostal do Európy. Z formy názvu s určitým členom (al-úd) vznikol španielsky názov pre lutnu laúd, francúzsky luth, nemecký Laute, taliansky liuto, holandský luit či anglický lute.
Anouk Aimée

Životopis

Narodila sa v Paríži, jej rodičmi boli herci Henri Murray (rodený Dreyfus) a Geneviève Sorya (rodená Durandová). Jej otec bol Žid a matka katolíčka, ona sama bola vychovávaná v katolíckej viere ale ako dospelá konvertovala k judaizmu.
Študovala na École de la rue Milton v Paríži a na niekoľkých ďalších školách, v marseillskej opere študovala tanec a v Londýne sa venovala divadlu. V roku 1946 ako štrnásťročná debutovala vo filme. O tri roky neskôr prijala svoje umelecké meno, ktoré pre ňu navrhol Jacques Prévert pri písaní scenára k filmu Les Amants de Vérone(1949). Slovo „Aimée“ znamená vo francúzštine „milovaný“.
V päťdesiatych rokoch 20. storočia sa najskôr objavila v niekoľkých menej známych filmoch, potom natočila spoločne s Gérardom Philipom film Pot-Bouille (1957), adaptáciu rovnomenného románu Émila Zolu a film Montparnasse 19 (1958) o tragickom živote talianskeho maliara Amedea Modiglianiho.
V šesťdesiatych rokoch sa objavila v rade významných filmov známych režisérov (vrátane mnohých talianskych titulov), napríklad v slávnom Felliniho filme Sladký život (1960), vo filme Lola (1961) od Jacquesa Demyho, ďalšom Felliniho filme 8 1/2 (1963) alebo v Justine (1969) režiséra George Cukora. Vôbec najväčším úspechom bola ale hlavná úloha v medzinárodne úspešnom filme Muž a žena (1966), do ktorej ju odporučil Jean-Louis Trintingnant a za ktorú získala Zlatý glóbus a cenu Britskej akadémie filmového a televízneho umenia.
Po roku 1969 mala niekoľkoročnú hereckú prestávku a na konci sedemdesiatych rokov aj v nasledujúcej dekáde sa na plátne objavovala sporadickejšie. V tomto období hrala napríklad vo filmovej mozaike Viva la vie! (1984) režiséra Claude Leloucha alebo v jeho snímke Muž a žena po 20 rokoch (1986), pokračovaní filmu Muž a žena. V deväťdesiatych rokoch začala hrať aj v televíznych snímkach.
V roku 2002 dostala Čestného Césara, o rok neskôr čestného Zlatého medveďa na Berlínskom filmovom festivale a v roku 2010 jej bola udelená čestná ruská národná filmová cena Zlatý orol.
Bola celkom štyrikrát vydatá. Jej prvým manželom bol Eduard Zimmermann (február 1949 – október 1950), druhým filmový režisér Nico Papatakis (august 1951 – október 1955), tretím herec a filmový producent Pierre Barouh (apríl 1966 – marec 1969) a posledným britský herec Albert Finney (august 1970 – jún 1978). Z manželstva s Papatakisom sa narodila dcéra Manuela (* 1951).
Festival international du film v roku 1953

Víťazi

Obe festivalové poroty vyjadrili uznanie Waltu Disneymu za jeho doterajšiu tvorbu.
Wiltz

Poloha

Mesto má rozlohu 19,37 km². Najvyšší bod je položený 506 m n. m. a najnižší bod 285 m n. m.

Obyvateľstvo

Wiltz má 6 690 obyvateľov (2017).
Graf vývoja obyvateľstva:

Ekonomika

S 11,21 % bola v Wiltz nezamestanosť vyššia o 4,24 % ako luxemburský priemer v roku 2010.
Kniha Náreky

Kniha Náreky (iné názvy: Náreky, Žalospevy, Plač/nárek proroka Jeremiáša, Plač Jeremiášov, Kniha nárekov; skratka Nár alebo Žalosp) je kniha Starého zákona.
Kniha sa pripisuje prorokovi Jeremiášovi a nachádza v Biblii zaradená sa medzi knihami veľkých prorokov. Bola napísaná po spustošení Jeruzalema.
Kniha sa delí na päť žalospevov. Niektoré sú zostavené podľa poradia písmen hebrejskej abecedy.
Tilly (Eure)

Poloha

Obec má rozlohu 12,19 km². Najvyšší bod je položený 156 m n. m. a najnižší bod 50 m n. m.

Obyvateľstvo

Počet obyvateľov obce je 559 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sommereux

Poloha

Obec má rozlohu 12,97 km². Najvyšší bod je položený 190 m n. m. a najnižší bod 116 m n. m.

Obyvateľstvo

Počet obyvateľov obce je 396 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kejtovské louky

Ochrana

Predmetom ochrany sú zrašelinovatené lúky pozdĺž meandrujúceho Kejtovského potoka so zvyškom jelšovovŕbového luhu, vtáčie refúgium.
Lokalita je cenná vzhľadom na výskyt zvlášť chránených druhov rastlín a živočíchov, napríklad: vachta trojlistá (Menyanthes trifoliata), vstavačovec májový (Dactylorhiza majalis), barička močiarna (Triglochin palustre), bielokvet močiarny (Parnassia palustris), ostrica oblastá (Carex diandra), rosnička zelená (Hyla arborea), svrčiak zelenkavý (Locustella naevia), vodnár potočný (Cinclus cinclus), rybárik riečny (Alcedo atthis)
Vercoiran

Poloha

Obec má rozlohu 19,95 km². Najvyšší bod je položený 1 302 m n. m. a najnižší bod 465 m n. m.

Obyvateľstvo

Počet obyvateľov obce je 125 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Myslenie

Behaviorizmus

Myslenie v behaviorizme je proces riešenia problémov.

Hegel

Myslenie je podľa Hegela bytie.

Husserl

Myslenie podľa Husserla prebieha v určitých aktoch, ktoré vystupujú v súvislosti vyjadrujúcej reči.

Neumann

Myslenie je podľa Neumanna proces spracúvania a využívania informácií.

Novalis

Myslenie je podľa Novala sen cítenia, odumreté cítenie, našedivelý, matný život.

Piaget

Myslenie je podľa Piageta špecifický proces, ktorý má vlastné zákonitosti. Na začiatku vývoja myslenia je činnosť. Tým, že dieťa operuje s vecami, objavuje ich vlastnosti a postupne reorganizuje svoje kognitívne schémy, aby dosiahlo rovnováhu medzi štrukturou svojich činností a týmito vlastnosťami vecí (akomodácia). Tým dieťa poznáva a interiorizuje funkčné vzťahy medzi sebou a vecami a neskôr medzi vecami a javmi samými. Myslenie zahrnuje do jedného celku väčší počet faktov, a tým dosahuje väčšiu objektívnosť než vnímanie. Myšlienkové štruktúry sa vratné. Až myslenie prináša o svete objektivne poznatky.

Platon

Myslenie je podľa Platona vnútorné rozprávanie sa.

Gestalt

Myslenie je podľa gestaltu uvedomovanie si vzťahov vzhľadom založeným na novom usporiadaní štruktúry vzťahov v danej problémovej situácii, keď primárny vhľad nevedie k cieľu, t. j. k riešeniu problémov. Reštrukturácia vzťahov sa opiera o funkčnú viazanosť prvkov problémovej situácie a o vytváranie štruktúr vo vnímaní. Základnou myšlienkovou operáciou je rozlišovanie.

Psychológia

Myslenie je v psychológii súbor operácií tvorby obrazu skutočnosti v takých jej objektívnych vlastnostiach, súvislostiach a vzťahoch, do ktorých sa zahrnujú aj objekty nedostupné bezprostrednému zmyslovému vnímaniu. Zahrnuje proces analýzy, syntézy a odvodených myšlienkových operácií. Myslenie je sociálne podmienené a nerozlučne spojené s rečou. Myslenie rozdeľujú na vedomé myslenie a neuvedomované myslenie.

Schopenhauer

Myslenie je podľa Schopenhauera prejavenie sa vôle v mozgu človeka.

Woodworth, Schlosberg

Myslenie sú podľa Woodwotha a Schlosberga prieskumy subjektu siahajúce za bezprostredne danú situáciu, pričom subjekt využíva pamäť a predtým vytvorené pojmy.

Václav Černík

Myslenie je podľa Černíka systém operácií s ideálnym objektom. V pojmovom
myslení sa operácie s mysleným objektom viažu na jazykové operácie, myslený objekt sa stáva kognitívnym obsahom jazykového znaku. Vzájomné vzťahy medzi poznatkami vyjadrenými v jazyku odrážajú nielen vzájomné vzťahy medzi predmetnými objektmi, ale aj špecifickosť jazyka ako nástroja informačného styku mysliacich subjektov.
Ján Mičovský (osvetový pracovník)

Životopis

Vyštudoval na Učiteľskom ústave v Banskej Bystrici (do roku 1940). Od roku 1950 okresný osvetový inšpektor v Banskej Bystrici, riaditeľ Krajskej ľudovej knižnice v Banskej Bystrici (1952-1969), zaslúžil sa o rozvoj knihovníctva v Banskej Bystrici a stredoslovenskom regióne. Prvý riaditeľ Štátnej vedeckej knižnice (ŠVK) v Banskej Bystrici (1969-1973). Pre účely ŠVK získal objekt Župného domu v Lazovnej ulici. Spoluautor monografie o Krajskej knižnici v Banskej Bystrici.
V období normalizácie z politických dôvodov musel odísť z funkcie riaditeľa ŠVK (31.12.1973), stal sa pracovníkom Literárneho a hudobného múzea v Banskej Bystrici (1974-1983). Člen Slovenskej knižničnej rady v Bratislave, Ústrednej knižničnej rady v Prahe. Člen redakčnej rady časopisu Čitateľ. Funkcionár kultúrnych a spoločenských organizácií.
Funk

Charakteristika

Predchodcom funku bol soul. Funk používa komplexnejší rytmus, štruktúra piesne je obvykle jednoduchšia. Vyznačuje sa štvorštvrťovým rytmom, silnou basovou linkou, ostrou rytmickou gitarou, výraznými na rytmus orientovanými trúbkami, výraznými bicími, spievanými a kričanými vokálmi, nájdeme i vplyv afrických tónov. Dôraz sa taktiež kladie predovšetkým na tanečnosť.

Funk ako žáner, James Brown

Za samostatný hudobný žáner sa funk začal považovať v 60tych rokoch, predovšetkým zásluhou Jamesa Browna a jeho hitu „Papa's got a brand new bag“ z roku 1965. Medzi jeho ďalšie hity z tohto obdobia patria „Say It Loud, I'm Black And I'm Proud“ či „Give It Up Or Turn It Loose“.
Originálny spôsob hudobného vyjadrenia, špecifické rytmy a vokály, priniesené Jamesom Brownom prebrali ďalšie kapely ako Charles Wright & the Watts 103rd Street Rhythm Band alebo The Isley Brothers a pripravili cestu pre funkovú vlnu 70tych rokov. Funk zaujal miesto v afroamerickej hudbe, a zaplnil medzeru medzi rockom Jimiho Hendrixa a soulom Sly & the Family Stone.

P-Funk

V 70tych rokoch vniesli George Clinton a jeho dve skupiny Parliament a Funkadelic do funku vplyvy jazzu a psychadelickej hudby. Parliament a Funkadelic mali spoločných členov. Ich hudba sa so stúpajúcou popularitou začala označovať ako „P-Funk“.
Earth, Wind & Fire a Tower of Power obohatili funk o viacero prvkov, dlhšie a zložitejšie inštrumentálne sóla, perkusie, vokály. Priblížili tým funk širšiemu publiku.
Medzi známe kapely a interpretov tohto obdobia patria okrem už spomenutých aj The Commodores, War, Kool & the Gang, Betty Davis či Ohio Players.

80te roky

V 80tych rokoch sa začali pôvodné nástroje funku nahradzovať „umelými“, trúbky boli zrazu nepopulárne, zvuky klasických klávesov nahradili moderné syntetizátory, miesto „funky bubeníka“ sa začali používať drum machines, pribudli syntetizátorové basy. Pionierom tohto nového štýlu bol Rick James so svojím hitom „Super Freak“ z roku 1981. Pravdepodobne najznámejším interpretom tohto obdobia je však Prince.
Medzi populárne kapely a spevákov patrili Gap Band, Zapp alebo Cameo.
Niekedy sa hovorí aj o „Electro funku“, predovšetkým v súvislosti s piesňou „Planet rock“ od Afrikaa Bambaatu. Vysamploval Kraftwerk a vytvoril nový minimalistický funk so syntetizátorovým zvukom.

Vplyv funku dnes

V druhej polovici 80tych rokov bol funk vytlačený novým štýlom v rámci r’n’b hudby nazvaným New Jack Swing. Viacero rockových kapiel implementovalo prvky funku do svojej hudby a vytvorili tzv. „funk rock“ a „funk metal“. Ako príklad môžeme uviesť Red Hot Chili Peppers.
Funk mal a má obrovský vplyv na zvuk hip hopu. Hip hopoví interpreti pravidelne preberajú motívy Jamesa Browna, Parliametu a Funkadelic a tieto ďalej spracúvajú a interpretujú vo svojej hudbe. V polovici 90tych rokov bola na vrchole popularity v USA vlna „G-funku“ zo západného pobrežia s predstaviteľmi ako Warren G, Dr. Dre či Snoop Dogg.
Existuje taktiež veľa djov a zberateľov starých funkových platní, ktoré vychádzali ako 7palcové single.
Saint-Mathieu-de-Tréviers

Poloha

Obec má rozlohu 21,92 km². Najvyšší bod je položený 400 m n. m. a najnižší bod 78 m n. m.

Obyvateľstvo

Počet obyvateľov obce je 4 671 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Amponville

Poloha

Obec má rozlohu 12,3 km². Najvyšší bod je položený 122 m n. m. a najnižší bod 103 m n. m.

Obyvateľstvo

Počet obyvateľov obce je 383 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Matejčík

Životopis

Od roku 1957 – 1959 asistent na Vyššej pedagogickej škole v Banskej Bystrici, stredoškolský profesor na Strednej priemyselnej škole spojovej techniky v Banskej Bystrici (1959 – 1960). Vysokoškolský profesor a dekan PF v Banskej Bystrici, neskôr UMB (1960 – 1992).
Člen Miestneho odboru MS v Banskej Bystrici (1968). Venoval sa slavistike, dejinám slovenského jazyka, dialektológii a onomastike. Autor jazykovedných a jazykovedno-historických publikácií, štúdií a článkov v domácich a zahraničných periodikách.
OVCE.sk

Obsah

Seriál zobrazuje príbehy o bačovi, valachovi a naivných ovečkách, na ktorých číhajú nebezpečenstvá vo svete médií, a osobitne internetu.
Plénée-Jugon

Poloha

Obec má rozlohu 61,36 km². Najvyšší bod je položený 211 m n. m. a najnižší bod 35 m n. m.

Obyvateľstvo

Počet obyvateľov obce je 2 428 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Offrethun

Poloha

Obec má rozlohu 2,62 km². Najvyšší bod je položený 95 m n. m. a najnižší bod 16 m n. m.

Obyvateľstvo

Počet obyvateľov obce je 259 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dionysos (mesto)

Dionysos (gr. Διόνυσος) je mesto v Grécku, v kraji Atika. Pomenované je podľa boha Dionýza. Mesto sa nachádza 20 km od Atén. Žije tu 5 000 obyvateľov.
Wintzenheim-Kochersberg

Poloha

Obec má rozlohu 1,95 km². Najvyšší bod je položený 343 m n. m. a najnižší bod 210 m n. m.

Obyvateľstvo

Počet obyvateľov obce je 323 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Barca (okres Rimavská Sobota)

Dejiny

Obec je listinne doložená z roku 1334 pod názvom Barasta, ako kráľovská donácia Ratoldovcom, je však staršieho pôvodu. Často sa tu menili zemepáni. Od polovice 16. storočia patrila jágerskej kapitule, potom jezuitskému kolégiu v Košiciach. Koncom 17. storočia ju spustošili vojny a morové pohromy, takže v porovnaní so 16. storočím mala roku 1773 len tretinu poddaných. Roku 1828 tu žilo 500 obyvateľov v 55-tich domoch. Obyvatelia sa zaoberali väčšinou poľnohospodárstvom. V roku 1920 až 1925 nastala parcelácia veľkostatku a príchod slovenských obyvateľov, ktorí sa usadili na pridelených pozemkoch. V roku 1938–1944 bola obec pripojená k Maďarsku. JRD bolo založené v roku 1952, kde pracovala väčšina obyvateľstva.

Obyvateľstvo

V roku 2001 v obci žilo 394 obyvateľov, z toho 85,5% sa hlásilo k maďarskej národnosti.
Cigeľka (obec)

Dejiny

Prvá písomná zmienka o Cigeľke je z roku 1414. V nasledujúcich storočiach patrila do makovického panstva. V 19. storočí bola obec postihnutá vysťahovalectvom do Severnej Ameriky z ekonomických dôvodov, v roku 1947 sa časť obyvateľov na popud sovietskych úradov presťahovala na Ukrajinu (najmä do dediny Chomut, terajším menom Zelenyj Haj – Зелений Гай), odkiaľ sa od šesťdesiatych rokov 20. storočia do počiatku 21. storočia postupne väčšina vrátila na Slovensko.
V obci sa nachádza pomník obetiam druhej svetovej vojny pochádzajúcich z Cigeľky - ide najmä o sedem mladých chlapcov, ktorí boli poslaní bojovať koncom vojny bez riadneho výcviku, a niekoľko židovských rodín, ktorých členovia zahynuli v koncentračných táboroch. Pamätník bol odhalený v októbri 1989. Jeho autorom je akademický maliar Mikuláš Lovacký.

Minerálna voda

V obci je žriedlo rovnomennej minerálnej vody. Almanach lázní Československé republiky z roku 1949 uvádza Cigeľku ako kúpeľné miesto na liečbu žalúdočných chorôb, chorôb horných dýchacích ciest, srdca a ciev, a kožných chorôb. V súčasnosti nemá Cigeľka štatút kúpeľného mesta. Za prvej republiky boli pri prameni minerálnej vody aj kúpele. Okrem slanej minerálnej vody vyvierá v Cigeľke z niekoľkých desiatok prameňov kyselka.
La Chapelle-Marcousse

Poloha

Obec má rozlohu 19,72 km². Najvyšší bod je položený 1 179 m n. m. a najnižší bod 746 m n. m.

Obyvateľstvo

Počet obyvateľov obce je 72 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mézières-en-Santerre

Poloha

Obec má rozlohu 10,71 km². Najvyšší bod je položený 105 m n. m. a najnižší bod 63 m n. m.

Obyvateľstvo

Počet obyvateľov obce je 548 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Virus Recordings

Virus Recordings je anglické drum and bassové hudobné vydavateľstvo, ktoré sa špecializuje na techstep a neurofunk. Založili ho v roku 1998 Ed Rush a Optical, pričom je domovom pre hudobníkov ako Bad Company, Fierce, Matrix alebo Cause 4 Concern, vrátane debutového LP majiteľov vydavateľstva s názvom Wormhole.
Subjektívny idealizmus

Subjektívny idealizmus je filozofický smer, ktorého predstavitelia odmietajú oprávnenosť tézy o existencii objektívnej reality.
K známym proponentom subjektívneho idealizmu patrí írsky filozof 18. storočia George Berkeley. Svoju teóriu rozvinul v reakcii na Lockeov materializmus.
Čilský zázrak

Čilský zázrak (ang. The Miracle of Chile) je termín prvýkrát použitý americkým ekonómom a nositeľom Nobelovej ceny Miltonom Friedmanom, v súvislosti s liberálnou reorientáciou čilského hospodárstva za vlády generála Augusta Pinocheta a krátko po nej.

Východiskový stav

V roku 1973, tesne po zvrhnutí prezidenta Salvadora Allendeho, zápasilo Čile s poklesom HDP, nedostatkom menových rezerv a hyperinfláciou, ktorá dosahovala až 700%.

Priebeh

Ekonomické reformy boli navrhnuté a uskutočnené skupinou čilských ekonómov známych pod prezývkou Chicago Boys, ktorú získali svojim štúdiom na University of Chicago. Plán mal 3 ciele: ekonomickú liberalizáciu, privatizáciu štátneho majetku a stabilizáciu inflácie. Úvodné reformy, boli implementované v troch etapách – v rokoch 1974 – 1983, 1985 a 1990. Naďalej prehlbované však boli aj po Pinochetovom odchode z čela krajiny.

Výsledky

V období 1985 – 1996 dosiahol priemerný rast HDP krajiny 5%. Miera inflácie sa postupne znižovala až na úroveň 1,5% v roku 2010.
V sociálnej oblasti bolo na prelome tisícročí percento obyvateľov žijúcich v chudobe znížené na 20% a v r. 2009 už len na 10%. Novorodenecká úmrtnosť klesla (v prepočte na 1000 živonarodených) z úrovne 76.1 v roku 1970 na 9.6 úmrtí v r. 2000.
Masívny ekonomický rozmach Čile tiež viedol k prijatiu historických hospodárskych zmlúv s hospodársky najsilnejšími krajinami a spolkami sveta – v r. 2002 s EÚ, v priebehu ďalších dvoch rokov s USA a Kórejskou republikou a v r. 2006, ako prvá krajina Latinskej Ameriky, s Čínou.
11. januára 2010 získalo Čile, ako prvá krajina juhoamerického kontinentu, miesto v OECD – organizácii združujúcej najbohatšie krajiny sveta.
Americká trieda

Americká trieda (do roku 1992 Trieda Solidarity) leží v Košiciach v mestskej časti Sídlisko Ťahanovce v okrese Košice I. Je to hlavná tepna Sídliska Ťahanovce. Prvá časť ulice vznikla v roku 1986 a druhá (od križovatky s Európskou triedou na prelome rokov 1987/1988.
Beaumont-Hamel

Poloha

Obec má rozlohu 8,31 km². Najvyšší bod je položený 148 m n. m. a najnižší bod 70 m n. m.

Obyvateľstvo

Počet obyvateľov obce je 190 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Wicked! (album)

Album

Na albume pracovali v zostave H. P. Baxxter (Hans-Peter Geerdes), Rick Jordan (Hendrik Stedler), Ferris Bueller (Sören Bühler) a Jens Thele. Autorom hudby a textov k skladbe „I'm Raving“ je Marc Cohn. Autorom hudby a textov k skladbám „Don't Let It Be Me“ a „The First Time“ je Nosie Katzmann. Autorom všetkých ostatných skladieb je skupina Scooter. Vokály k skladbe „The First Time“ naspievala Marry K. Návrhom designu brožúry bol poverený Marc Schilkowski. Fotografie pre brožúru nafotil Michael Herman, s výnimkou fotografií z koncertu ktoré nafotil M. Tappendorf. Brožúra albumu obsahuje aj formulár pre objednávanie oblečenia a predmetov s logom skupiny.
Emonika City Center

Emonika City Center je veľký polyfunkčný komplex v Slovinsku v meste Ľubľana, ktorý je vo výstavbe.
Developerom projektu je maďarská spoločnosť TriGránit, ktorý zrealizovala niekoľko projektov aj v Bratislave a v iných európskych mestách. Komplex prepája dve časti mesta, ktoré boli dlho rozdelené železnicou. Projekt obsahuje výškovú kancelársku budovu s 25 podlažiami s výškou 100 metrov, v ktorej je 22-tisíc metrov štvorcových prenajímateľnej plochy. Súčasťou je 60 metrov vysoká obytná budova, nákupné centrum s rozlohou 60-tisíc metrov štvorcových. V komplexe sa nachádza aj nová autobusová a železničná stanica.
Prvá fáza projektu má byť dokončená do roku 2012.
Tatarkova próba

Popis výstupovej trasy

Východisko tejto varianty výstupu na Gerlachovský štít (2 654,4 m n. m.) je z Tatranskej Polianky.
Cestu si možno skrátiť autom, ktoré na objednávku vezie ľudí z Tatranskej Polianky až na Sliezsky dom.
Zo Sliezskeho domu pri Velickom plese vedie  zelená značka cestou na Poľský hrebeň. Pri Dlhom plese odbočíme vľavo z chodníka. Tu sa po asi hodine a pol začína Tatarkova próba. Táto cesta je náročnejšia ako klasická výstupová cesta cez Velickú próbu a ďalej cez Velický žľab. Podľa stupnice horolezeckej obtiažnosti UIAA sa klasifikuje ako II-III. Po tejto próbe pokračujeme žľabom až na Tetmajerovo sedlo. Tetmajerovo sedlo sa nachádza medzi Zadným Gerlachom (2 616 m n. m.), a medzi samotným Gerlchovským štítom (2 654,4 m n. m.). Odtiaľ to je na najvyšší bod celých Karpát ako aj najvyšší bod Slovenska ešte približne 1 hodina. Takúto túru je však možné absolvovať jedine s horským vodcom. Zostup je rovnaký ako pri výstupe Velickou próbou, teda Batizovským žľabom a Batizovskou próbou. Batizovskou dolinou ďalej pokračujeme až po Batizovské pleso kde sa napojíme na Tatranskú magistrálu, na  červenú značku. Po asi hodine a pol sa dostaneme na Sliezky dom.
Placebo (medicína)

Placebo (lat. placeo = páčiť sa) je zámerne neúčinné liečivo. Používa sa pri testovaní účinnosti liekov, keď sa jednej skupine pacientov podáva účinné liečivo a druhej neúčinné. Placebo vzhľadom a chuťou pripomína normálny liek (verum).
Často dochádza k placebo efektu, keď sa pacient, ktorému sa podáva placebo, vylieči, pretože verí, že mu podávajú účinný liek a organizmus zmobilizuje vlastné rezervy. Toto je niekedy využívané v psychiatrii, keď veľká časť choroby je psychogénna. Výskumom bolo dokázané, že čím väčšia je tableta, tým lepšie placebo pôsobí, a taktiež čím je tableta farebnejšia.